b'\n_START_ARTICLE_\nJan W\xc5\x82adys\xc5\x82aw Wo\xc5\x9b\n_START_SECTION_\nBiografie\n_START_PARAGRAPH_\nA luat licen\xc8\x9ba \xc3\xaen anul 1967 \xc3\xaen cadrul Facult\xc4\x83\xc8\x9bii de Filozofie al Universit\xc4\x83\xc8\x9bii din Var\xc8\x99ovia cu o tez\xc4\x83 despre filozofia lui Dante Alighieri. A studiat apoi la Milano, Levania, Firenze, Pisa, Napoli, Bonn, Heidelberg. A fost profesor de Istoria Europei Orientale la Universitatea din Pisa (1976-1987), Heidelberg (1985-1986), Trento (1987-2009) \xc8\x99i Vene\xc8\x9bia (1990-1991). A participat la expedi\xc8\x9bii antropologice \xc3\xaen Africa \xc8\x99i Amazonia. A f\xc4\x83cut cercet\xc4\x83ri despre istoria Poloniei \xc3\xaen anii 500, despre istoria Bisericii \xc8\x99i a rela\xc8\x9biilor poloneze-italiane. Din 1987 este cet\xc4\x83\xc8\x9bean italian. \xc3\x8en 2002 ia fost \xc3\xaenm\xc3\xa2nat\xc4\x83 diploma honoris causa de c\xc4\x83tre Universitatea polonez\xc4\x83 din Londra._NEWLINE_Este membru al Soci\xc3\xa9t\xc3\xa9 Historique et Litt\xc3\xa9raire Polonaise de Paris \xc8\x99i al Polskie Towarzystwo Naukowe na Obczy\xc5\xbanie (Polish Society of Arts and Science Abroad) din Londra. De\xc8\x9bine o vast\xc4\x83 colec\xc8\x9bie de \xc3\xaenregistr\xc4\x83ri cu privire la Polonia, de pergamente (care datez\xc4\x83 din secolul al X-lea p\xc3\xa2n\xc4\x83 \xc3\xaen secolul al XVI-lea) \xc8\x99i de h\xc4\x83r\xc8\x9bi geografice ale Poloniei. Din septembrie 1955 \xc8\x9bine un jurnal din care au fost publicate unele p\xc4\x83r\xc8\x9bi. _NEWLINE_\xc3\x8en 2008 a ie\xc8\x99it la pensie \xc8\x99i din acela\xc8\x99i an a \xc3\xaenceput s\xc4\x83 scrie pove\xc8\x99tiri, eseuri istorice \xc8\x99i articole despre mostre, publicate \xc3\xaen principalele reviste literare poloneze Tw\xc3\xb3rczo\xc5\x9b\xc4\x87, Akcent, Odra. A scris un volum de amintiri din perioada anilor de liceu 1954-1958. Un rezumat al pove\xc8\x99tilor lui cu texte autobiografice a fost publicat \xc3\xaen anul 2011.'